รับมือตกงาน
ภาวะเศรษฐกิจไม่ดี หลายคนเริ่มหวั่นใจว่าจะถูกให้ออกจากงาน ถ้าใครเจอสถานการณ์นี้ สิ่งแรกที่จะต้องทำ คือ ตั้งสติ และเผชิญความจริงในการเริ่มต้นใหม่
25 ก.พ. 2559

ภาวะเศรษฐกิจไม่ดี หลายคนเริ่มหวั่นใจว่าจะถูกให้ออกจากงาน ถ้าใครเจอสถานการณ์นี้ สิ่งแรกที่จะต้องทำ คือ ตั้งสติ และเผชิญความจริงในการเริ่มต้นใหม่
สิ่งควรรู้เกี่ยวกับกฎหมายแรงงานถ้าถูกให้ออกจากงาน บริษัท จะต้องจ่ายเงินชดเชย
- ทำงานติดต่อกันครบ 120 วัน แต่ไม่ครบ 1 ปี จ่ายไม่น้อยกว่าค่าจ้างอัตราสุดท้าย 30 วัน
- ทำงานติดต่อกันครบ 1 ปี แต่ไม่ครบ 3 ปี จ่ายไม่น้อยกว่าค่าจ้างอัตราสุดท้าย 90 วัน
- ทำงานติดต่อกันครบ 3 ปี แต่ไม่ครบ 6 ปี จ่ายไม่น้อยกว่าค่าจ้างอัตราสุดท้าย 180 วัน
- ทำงานติดต่อกันครบ 6 ปี แต่ไม่ครบ 10 ปี จ่ายไม่น้อยกว่าค่าจ้างอัตราสุดท้าย 240 วัน
- ทำงานติดต่อกันครบ 10 ปีขึ้นไป จ่ายไม่น้อยกว่าค่าจ้างอัตราสุดท้าย 300 วัน
นอกจากนี้ ยังมีเงินประกันการว่างงานของประกันสังคม กรณีถูกให้ออกจากงานจะได้เงินชดเชยไม่เกิน 180 วัน ในอัตรา 50% ของเงินเดือน แต่ไม่เกิน 1.5 หมื่นบาท เช่น เงินเดือน 1.5 หมื่นบาท จะได้ 7,500 บาท นาน 6 เดือน ช่วยให้มีเงินทุนบรรเทาความเดือดร้อนระยะหนึ่ง